Document ID: /roh_data/filtered/fineweb-2-filterrobots_roh.jsonl.gz/12701

Carlo Janka na parta betg al super-G dals umens als gieus olimpics. Via las medias socialas ha il skiunz da 31 onns fatg enconuschent che la cursa da la cumbinaziun saja stada sia suletta a Pyeongchang. Là è el vegnì 15avel.
Janka ha pudì viagiar en la Corea dal Sid, malgrà ses lioms cruschads ruts e senza resultats en la Cuppa mundiala. Per la Svizra partan al super-G Beat Feuz, Mauro Caviezel, Thomas Tumler e Gilles Roulin. La cursa è planisada per venderdi.
RR novitads 06:00